Pra

Langusova ulica 4, 1535 Ljubljana T: 01 478 82 00

 E: gp.mope@gov.si

 www.mope.gov.si

|  |
| --- |
| Številka: 007-177/2025 |
| Ljubljana, 10. 10. 2025 |
| EVA 2025-2570-0045 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Predlog uredbe o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice – predlog za obravnavo |
| 1. Predlog sklepa vlade:  |
| Na podlagi prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) je Vlada Republike Slovenije na \_\_\_ seji dne \_\_\_\_\_\_\_ pod točko \_\_\_ dnevnega reda sprejela naslednji**SKLEP:**Vlada Republike Slovenije je izdala Uredbo o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice ter jo objavi v Uradnem listu Republike Slovenije. Barbara Kolenko Helbl generalna sekretarkaPrejmejo:* Ministrstvo za okolje, podnebje in energijo
* Družba za upravljanje javnega potniškega prometa, d.o.o.
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister za okolje, podnebje in energijo
* Suzana Tajnik, sekretarka v Sektorju za javni potniški promet, Direktorat za prometno politiko.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Državni zbor RS je na svoji 108. izredni seji dne 17. 7. 2025 potrdil spremembe in dopolnitve Zakona o upravljanju javnega potniškega prometa (v nadaljnjem besedilu: ZUJPP), na podlagi katerega bo lahko Družba za upravljanje javnega potniškega prometa, d.o.o. (v nadaljnjem besedilu: DUJPP) tudi na finančnem področju samostojno izvajala upravljavske naloge. DUJPP je s tem dobil vlogo koncedenta in bo lahko tudi na finančnem področju samostojno izvajal naloge upravljanja.Skladno z zgoraj navedenim spremembam in dopolnitvam pa mora Vlada Republike Slovenije v treh mesecih od uveljavitve zakona uskladiti Uredbo o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23, 103/24 in 56/25) z določbami predmetnega zakona. Na podlagi tega so se pripravile ustrezne spremembe in dopolnitve, ki zajemajo predvsem uskladitev oz. poenotenje terminologije na način, da je »koncedent« postal »organ JPP«, to je DUJPP. Prav tako se smiselno beseda »ministrstvo« nadomesti z besedo »koncedent«. Sočasno se je izvedlo še nekaj redakcijskih popravkov in sprememb oz. dopolnitev definicij, ki niso več relevantne oz. ne odražajo dejanskega stanja.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: / |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |
| SKUPAJ  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ  |  |  |
| **OBRAZLOŽITEV:** **Ocena finančnih posledic, ki niso načrtovane v sprejetem proračunu**V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (na primer priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani.Gradivo ne posega v pristojnosti občin. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | / |
| **11. Gradivo je uvrščeno v delovni program vlade:** | / |
|  mag. Tina SeršenDRŽAVNA SEKRETARKA  |

PRILOGE:

* Predlog Uredbe o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice

**PREDLOG**

**EVA (2025-2570-0045)**

Na podlagi 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) Vlada Republike Slovenije izdaja

**UREDBO**

**o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice**

1. člen

V Uredbi o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23, 103/24 in 56/25) se v 2. členu v prvem odstavku:

– v 1. točki besedilo »Republika Slovenija« nadomesti z besedilom »organ JPP«,

– v 2. točki beseda »država« nadomesti z besedo »koncedent«,

– v 6.a točki za besedo »vozila« dodata vejica in besedilo »pri čemer lahko potniki na postajni točki samo vstopijo, izstopijo ali oboje«,

– v 9. točki beseda »na« nadomesti z besedo »ob«,

– 10. točka spremeni tako, da se glasi:

»10. »vožnja« pomeni opremljenost itinerarja z uro odhoda vozila z začetne postajne točke, z uro prihoda vozila na vse vmesne postajne točke, kjer je dovoljen postanek vozila, in odhoda z njih ter z uro prihoda vozila na končno postajno točko. Vsaki vožnji sta dodeljena še voznoredni režim in izvajalec vožnje.«.

1. člen

V 7. členu se sedmi odstavek spremeni tako, da se glasi:

»(7) Med trajanjem koncesije se lahko posamezne linije na predlog lokalne skupnosti, upravljavca prometne infrastrukture, izvajalca ali pobudo organa JPP spremenijo ali ukinejo, če organ JPP presodi, da je to potrebno zaradi demografskih sprememb, sprememb migracijskih tokov, sprememb prometne infrastrukture, sprememb prometne ureditve, integracije linij ali sprememb financiranja. Spremembo potrdi organ JPP z vpisom spremembe v centralno informatizirano zbirko podatkov iz zakona, ki ureja prevoze v cestnem prometu.«.

1. člen

V 8. členu se za drugim odstavkom doda nov tretji odstavek, ki se glasi:

»(3) Organ JPP lahko pri uporabi standarda dostopnosti upošteva tudi povezave s prestopanjem med različnimi vožnjami, če je skupni potovalni čas primerljiv z direktno povezavo.«.

1. člen

V 13.a členu se v prvem odstavku drugi stavek spremeni tako, da se glasi: »Izvajanje integrirane linije se izvede na podlagi pogodbe med organom JPP, eno ali več občinami in izvajalcem.«.

V drugem odstavku se drugi stavek spremeni tako, da se glasi: »Izvajanje integrirane linije med medkrajevnim in posebnim linijskim prevozom se izvede na podlagi pogodbe med organom JPP, eno občino ali več občinami in izvajalcem.«.

1. člen

V 22. členu se drugi odstavek črta.

Dosedanji prvi odstavek postane edini odstavek.

1. člen

V 26. členu se v prvem in drugem odstavku črta beseda »izvajalčevega«.

1. člen

V 27. členu se drugi odstavek spremeni tako, da se glasi:

»(2) Če se prevoznina poviša, velja cena vozovnice, kupljene v predprodaji pred povišanjem cene, brez doplačila razlike med novo in staro višino prevoznine. Če se prevoznina za vozovnico, kupljeno v predprodaji, zniža, je potnik upravičen do povračila razlike.«.

1. člen

V 33. členu se v tretjem odstavku tretja alineja spremeni tako, da se glasi:

»– je v umazani obleki ali močno zaudarja in zaradi tega povzroča večjo neprijetnost za druge potnike ali voznika ali onesnaži vozilo, če se ji ne more odrediti primeren, od drugih potnikov ločen prostor;«.

1. člen

V 38. členu se v prvem odstavku beseda »onemogočajo« nadomesti z besedo »ovirajo«.

1. člen

V 45. členu se v petem odstavku beseda »Ministrstvo« nadomesti z besedo »Koncedent«.

1. člen

V 46. členu se v prvem odstavku beseda »ministrstvo« nadomesti z besedo »koncedent«.

1. člen

V 48. členu se peti odstavek spremeni tako, da se glasi:

»(5) Če izvajalec do predpisanega roka za oddajo letnega poročila ne more zagotoviti potrditve podatkov z revizorjevim poročilom o dogovorjenih postopkih, sporoči nepotrjene podatke. Te pozneje, po pridobitvi potrditve, vendar najpozneje do 31. avgusta tekočega leta, s poslanim poročilom o dogovorjenih postopkih organu JPP dokončno potrdi ali jih nadomesti s potrjenimi podatki, če se ti v bistvenih sestavinah poročila razlikujejo od nerevidiranih.«.

Sedmi odstavek se spremeni tako, da se glasi:

»(7) Vsi podatki v zvezi z izvajanjem koncesije so last koncedenta. Ves čas veljavnosti koncesijske pogodbe izvajalec koncedentu brezplačno zagotavlja vse podatke v zvezi z izvajanjem koncesije v obliki, na način in v časovnih presledkih, kot to predpiše koncedent.«.

1. člen

V 51. členu se v tretjem odstavku besedilo »Inšpektorata Republike Slovenije za infrastrukturo« nadomesti z besedilom »inšpektorata, pristojnega za nadzor nad področjem javnega potniškega prometa«.

1. člen

V 59. členu se:

– v prvem odstavku v drugi alineji za besedo »proračuna« doda besedilo »Republike Slovenije in«,

– v drugem odstavku za besedo »odstavka« doda besedilo »in pogodbene kazni«.

1. člen

V 64. členu se črta tretji odstavek.

1. člen

66. člen se spremeni tako, da se glasi:

»66. člen

(prilagoditev pogodbenega zneska)

Prilagoditev pogodbenega zneska se izvaja v skladu z določili koncesijske pogodbe.«.

1. člen

V 69. členu se peti odstavek spremeni tako, da se glasi:

»(5) Po obračunu provizije za prodane vozovnice se prihodki iz posameznega koncesijskega sklopa nakažejo na TRR koncedenta.«.

1. člen

V 70. členu se četrti odstavek spremeni tako, da se glasi:

»(4) Organ JPP udeležencem sistema enotne vozovnice in potnikom zagotavlja pridobivanje enotnih informacij o sistemu enotne vozovnice in njegovih delih, povezanih s potniki, v namenskem klicnem centru in informacijskem sistemu za podporo uporabnikom.«.

1. člen

V 71. členu se v prvem odstavku:

– druga alineja spremeni tako, da se glasi:

»– kritje stroškov izdaje in poravnave v višini do največ pet odstotkov sredstev, pridobljenih s prodajo enotne vozovnice«;

– peta alineja spremeni tako, da se glasi:

»– reševanje reklamacij v višini do največ pet odstotkov od polne cene vozovnice s subvencijo brez DDV, če je reklamacija posledica napake izdajatelja. Reševanje reklamacij se praviloma rešuje na prodajnem mestu, kjer je bila vozovnica kupljena, sicer je reševalec reklamacije upravičen do nadomestila za reševanje reklamacije.«.

V drugem odstavku se črta drugi stavek.

Tretji odstavek se črta.

KONČNI DOLOČBI

1. člen

(odložitev začetka uporabe)

Ta uredba se začne uporabljati 1. januarja 2026, do takrat pa se uporablja Uredba o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (109/21, 181/21, 54/22 – ZUJPP, 56/22, 48/23, 103/24 in 56/25).

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-177/2025

Ljubljana, \_\_.\_\_\_\_\_\_ber 2025

EVA 2025-2570-0045

**OBRAZLOŽITEV**

**EVA 2025-2570-0045**

**Pravna podlaga**

Pravna podlaga za izdajo Uredbe o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice je 7. člen Zakona o spremembah in dopolnitvah Zakona o upravljanju javnega potniškega prometa (ZUJPP-A).

**Splošna obrazložitev predloga uredbe**

V skladu s 7. členom Zakona o spremembah in dopolnitvah Zakona o upravljanju javnega potniškega prometa (ZUJPP-A) mora Vlada Republike Slovenije v treh mesecih od uveljavitve zakona uskladiti Uredbo o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (109/21, 181/21, 54/22 – ZUJPP, 56/22, 48/23, 103/24 in 56/25) z določbami ZUJPP.

ZUJPP je bil sprejet 6. 4. 2022 z namenom zagotoviti učinkovito upravljanje in izvajanje javnega potniškega prometa (v nadaljnjem besedilu: JPP) v Sloveniji. Predvideval je enoten način upravljanja in financiranja JPP. Predvsem pri slednjem (financiranju) pa je z začetkom izvajanja novih avtobusnih koncesij prišlo do težav. Ugotovljeno je bilo, da mora ves finančni tok še vedno preko ministrstva, pristojnega za JPP (MOPE) oz. proračuna RS in da DUJPP kot agent ne more samostojno upravljati s financami. Tako je ministrstvo, kljub novemu upravljalcu, moralo še vedno prejemati in kontrolirati račune izvajalcev JPP, odvajati DDV, nakazovati v proračun kupnino od vozovnic ipd., kar je predstavljalo dodatne administrative ovire in birokracijo, predvsem pa onemogočalo, da bi DUJPP opravljal naloge na tem področju tako, kot je bilo v osnovi predvideno. Na podlagi novele ZUJPP pa je DUJPP prevzel vlogo koncedenta in bo lahko tudi na finančnem področju samostojno opravljal naloge, ministrstvo pristojno za JPP (MOPE) pa bo še vedno kontroliralo njihovo delovanje na tem področju.

Na podlagi tega so se pripravile ustrezne spremembe in dopolnitve navedene uredbe za uskladitev z ZUJPP, kjer se uskladi oz. poenoti terminologija na način, da je »koncedent« postal »organ JPP«, to je DUJPP in nič več Republika Slovenija. Prav tako se smiselno beseda »ministrstvo« nadomesti z besedo »koncedent«.

Poleg navedenega se je v besedilu sprememb in dopolnitev uredbe naredilo več redakcijskih popravkov in dopolnilo oz. preoblikovalo nekaj definicij, ki niso bile več ustrezne (relevantne) oz. niso odražale dejanskega stanja ter so obrazložene v tem dokumentu po členih.

***K 1. členu:***

Na podlagi sprememb in dopolnitev ZUJPP se v 1. členu v točki 1. črta besedna zveza »Republika Slovenija« in nadomesti z novo besedno zvezo »organ JPP«, ki je koncedent in v točki 2. se črta beseda »država« in se nadomesti z novo besedo »koncedent«.

V točki 6.a se dopolni definicija postajne točke z besedilom », pri čemer na postajni točki lahko pride do samo vstopa potnikov, izstopa potnikov ali oboje;«, ker ni vsaka postajna točka sama po sebi tranzitna (dovoljen vstop in izstop potnikov). Organ JPP bo določil, na katerih postajnih točkah je dovoljen samo vstop potnikov in na katerih samo izstop. Takšne situacije se pogosto pojavljajo predvsem v mestnih občinah, ko na isti trasi poteka tudi mestni promet in na ta način se bo dosegla razbremenitev prezasedenosti medkrajevnega prometa in pohitritev prevoza (zmanjšanje zamud).

V 9. točki gre za redakcijski popravek.

V 10. točki se na novo definira beseda »vožnja«, ki predstavlja opremljenost itinerarja z uro odhoda vozila iz začetne postajne točke, z uro prihoda in odhoda vozila na vseh vmesnih postajnih točkah, kjer je dovoljen postanek vozila in z uro prihoda vozila na končno postajno točko. Vsaki vožnji je dodeljen še voznoredni režim in izvajalec vožnje.

***K 2. členu:***

V 2. členu se na podlagi dosedanjih predlogov in potreb pri zagotavljanju izvajanja koncesij besedilo ustrezno dopolni na način, da se med trajanjem koncesije lahko posamezne linije na predlog lokalne skupnosti, upravljalca prometne infrastrukture (tako cestne kot železniške infrastrukture), izvajalca ali pobudo organa JPP spremenijo ali ukinejo, če organ JPP presodi, da je to potrebno zaradi demografskih sprememb, sprememb migracijskih tokov, sprememb prometne infrastrukture, sprememb prometne ureditve, integracije med linijami ali sprememb financiranja. Spremembo potrdi organ JPP z vpisom spremembe v centralno informatizirano zbirko podatkov iz zakona, ki ureja prevoze v cestnem prometu.

***K 3. členu:***

V 3. členu se doda novi odstavek, ki opredeljuje primere, ko ni potrebno uvajati novih dodatnih povezav, ker obstoječe povezave s prestopanjem in kombinacijo javnega potniškega prometa (avtobus in vlak, avtobus in avtobus, ipd.)omogočajo primerljivo oz. ustrezno storitev javnega potniškega prometa skladno s standardom dostopnosti.

***K 4. členu:***

V 4. členu gre v prvem in drugem odstavku za uskladitev besedila z zadnjim odstavkom tega člena, ki določa, da se pogodba o integriranih linijah sklepa tripartitno, in sicer med organom JPP, ene ali več občin in izvajalcem.

***K 5. členu:***

Drugi odstavek 22. člena se črta, ker koncesijska pogodba ne določa pogodbene kazni v primerih, če vozno osebje pozabi oznako, s katere je razvidno, da gre za vozno osebje javnega linijskega prometa.

***K 6. členu:***

V prvem in drugem odstavku se črta beseda »izvajalčevega«, ker so kontrolorji zaposleni tako na strani izvajalcev kot na strani organa JPP.

***K 7. členu:***

V 7. členu gre za spremembo besedila z namenom lažjega razumevanja, in sicer: »Če se prevoznina poveča, velja cena vozovnice, kupljene v predprodaji pred povečanjem cene, brez doplačila razlike med novo in staro višino prevoznine.«

***K 8. členu:***

V 8. členu se za besedo »obleki« doda nova besedna zveza »ali močno zaudarja«, ker se v praksi večkrat dogaja, da na avtobus vstopijo osebe, ki zaradi močnega smradu zelo motijo ostale potnike in voznika, le-ta pa nima možnosti, da bi vstop takšnemu potniku zavrnil. Gre za primere, da je nekdo umazan ali zaudarja in je to tudi zelo moteče za ostale potnike. Prav tako se črta besedilo »(npr. dimnikarji, pleskarji)«, ker je takšna opredelitev preveč diskriminatorna glede na poklicno kvalifikacijo.

***K 9. členu:***

V 9. členu se beseda »onemogočajo« nadomesti z novo, bolj primerno besedo, »ovira«.

***K 10. členu:***

V 10. členi se skladno s spremembo ZUJPP beseda »Ministrstvo« nadomesti z besedo »Koncedent«.

***K 11. členu:***

V 11. členu se skladno s spremembo ZUJPP beseda »ministrstvo« nadomesti z besedo »koncedent«.

***K 12. členu:***

V 12. členu se peti odstavek smiselno popravi na način, ki je pravilen in skladen s prakso oddaje letnega poročila.

V sedmem odstavku se besedilo uskladi s spremembo besedila koncesijske pogodbe med koncesionarji in koncedentom.

***K 13. členu:***

V tretjem odstavku se črta besedna zveza: Inšpektorata Republike Slovenije za infrastrukturo« in se nadomesti z novo besedno zvezo »inšpektorata pristojnega za nadzor področja javnega potniškega prometa«, ker se je na podlagi sprememb zakona, ki ureja Vlado Republike Slovenije, pristojnost ministrstev in njihovih organov reorganizirala in za področje inšpekcijskega nadzora javnega potniškega prometa ni več pristojen Inšpektorat Republike Slovenije za infrastrukturo.

***K 14. členu:***

V 14. členu se skladno s spremembo ZUJPP za besedo »proračuna« doda nova besedna zveza »Republike Slovenije in«, ker so viri financiranja iz proračuna Republike Slovenije in bodo lahko tudi iz proračuna koncedenta, ko bo pričel z opravljanjem tržne dejavnosti.

V drugem odstavku se za besedo »odstavka« doda nova besedna zveza »in pogodbene kazni«, ki so prihodek organa JPP in se uporabljajo izključno za opravljanje gospodarske javne službe javni linijski prevoz potnikov.

***K 15. členu:***

Tretji odstavek tega člena se briše, ker gre za podvajanje dikcije iz drugega odstavka 5. člena te uredbe.

***K 16. členu:***

Besedilo 66. člena se črta in nadomesti z novim besedilom, ki se glasi: »Prilagoditev pogodbenega zneska se izvaja v skladu z določili koncesijske pogodbe.«

***K 17. členu:***

V 17. členu se briše besedilo in nadomesti z novim besedilom, ki je usklajeno skladno s spremembo ZUJPP.

***K 18. členu:***

Skladno s 17. členom ZUJPP organ JPP zagotavlja klicni center za podporo uporabnikom in udeležencem v sistemu javnega potniškega prometa. Razvoj informacijsko komunikacijske tehnologije in digitalizacija delovnih procesov omogočata poleg klicnega centra tudi podporo uporabnikom preko informacijskega sistema, ki je na voljo 24/7 in na podlagi tega se to besedilo smiselno spremeni in dopolni.

***K 19. členu:***

V 19. členu se druga in peta alineja prvega odstavka brišeta in se nadomesti z novim besedilom, ki ukinja besedno zvezo »dejanskih stroškov«, ker organ JPP le-teh ne preverja, saj je kritje stroškov vezano na največ do pet odstotkov sredstev, pridobljenih s prodajo enotne vozovnice oz. pet odstotkov od polne cene vozovnice s subvencijo brez DDV, če je reklamacija posledica napake izdajatelja.

Drugi stavek v drugem odstavku in tretji odstavek tega člena se skladno z mnenjem Slovenskega inštituta za revizijo in Finančnega urada Republike Slovenije brišeta, ker obračunsko obdobje velja od prvega do zadnjega dne v mesecu, neodvisno od veljavnosti vozovnice. Gre za spremembo obračunavanja po načinu »za mesec« v način »na mesec«.

***K 20. členu:***

Uredba se začne uporabljati s 1. januarjem 2026, ko bo koncedent tudi na finančnem področju samostojno prevzel opravljanje zakonskih nalog.

***K 21. členu:***

Uredba začne veljati naslednji dan po objavi v Uradnem listu Republike Slovenije.